English: I never wanted to have a role in this story. Carl Sargeant was a valued colleague of mine and I remain deeply upset about his death. But as my name has been mentioned, I believe I should give my own account. I am certain in my own mind that the text message I received was gossip on the day of a reshuffle. As Andrew R.T. Davies has accepted in his opening speech, there's often chatter around the reshuffle and that's how I treated the text. It was not from an official source and, in fact, I didn't treat it seriously until I saw the statement Carl himself issued later that day. I didn't pass on what I heard to any journalist, but told my colleagues at the first opportunity of the text message I received and I gave evidence to the leak inquiry as requested. As I said, I never wanted a role in any of this, and I believe I've acted properly. There have been calls for me to say who sent me the text message. I have not done so and I will not do so, because I don't wish to contribute to a trail of breadcrumbs that can lead to the identification of any of the people who came forward. I understand the frustration that more information from the report has not been published, but I think it is right that the full leak inquiry report will now be considered by the independent inquiry. It will be for Paul Bowen QC to weigh the significance of all this and judge whether the way this information was handled is relevant to the events that followed. The opposition parties are pushing for a redacted version of the report to be published, but even a redacted version poses a risk that the anonymity of the complainants will be jeopardised. And, Llywydd, the women have been forgotten in all of this. We will never be able to fairly test their allegations. That is neither fair on them, nor fair on Carl. But at the very least, let's not make the situation worse by directly, or indirectly, threatening their right to anonymity. This whole tragedy has become the subject of political game playing and I want no part in it. There are two more inquiries, and an inquest, yet to report. These processes need to be allowed to complete. Diolch.
Welsh: Nid oeddwn byth eisiau unrhyw ran yn y stori hon. Roedd Carl Sargeant yn gydweithiwr gwerthfawr i mi ac rwy'n parhau wedi fy ngofidio'n fawr gan ei farwolaeth. Ond gan fod fy enw wedi'i grybwyll, credaf y dylwn roi fy nghyfrif fy hun. Rwy'n sicr yn fy meddwl fy hun mai hel clecs oedd y neges destun a gefais ar ddiwrnod yr ad-drefnu. Fel y mae Andrew R.T. Davies wedi derbyn yn ei araith agoriadol, yn aml ceir cleber mewn perthynas ag ad-drefnu a dyna sut roeddwn yn trin y neges destun. Nid oedd yn dod o ffynhonnell swyddogol ac yn wir, nid oeddwn yn ei hystyried o ddifrif hyd nes y gwelais y datganiad a gyhoeddodd Carl ei hun yn ddiweddarach y diwrnod hwnnw. Ni roddais wybod i unrhyw newyddiadurwr am yr hyn a glywais, ond dywedais wrth fy nghyd-Aelodau ar y cyfle cyntaf am y neges destun a gefais, a rhoddais dystiolaeth i'r ymchwiliad i'r datgelu heb ganiatâd yn ôl y gofyn. Fel y dywedais, nid oeddwn eisiau unrhyw ran yn hyn, a chredaf fy mod wedi gweithredu'n briodol. Galwyd arnaf i ddweud pwy a anfonodd y neges destun ataf. Nid wyf wedi gwneud hynny ac ni wnaf hynny, oherwydd nid wyf am gyfrannu at lwybr o friwsion a allai arwain at nodi pwy yw'r bobl a ddaeth ymlaen. Rwy'n deall y rhwystredigaeth nad oes rhagor o wybodaeth o'r adroddiad wedi ei chyhoeddi, ond rwy'n credu ei bod hi'n iawn bellach y bydd yr ymchwiliad annibynnol yn ystyried adroddiad llawn yr ymchwiliad i'r datgelu heb ganiatâd. Mater i Paul Bowen, Cwnsler y Frenhines, fydd pwyso a mesur arwyddocâd hyn oll a barnu a yw'r modd y cafodd y wybodaeth hon ei thrin yn berthnasol i'r digwyddiadau a ddilynodd hynny. Mae'r gwrthbleidiau yn gwthio am gyhoeddi fersiwn wedi ei golygu o'r adroddiad, ond mae hyd yn oed fersiwn wedi ei golygu yn creu risg na fydd rhai o'r achwynwyr yn aros yn ddienw. Ac mae'r menywod wedi mynd yn angof yn hyn oll, Lywydd. Ni fyddwn byth yn gallu profi eu honiadau'n deg. Nid yw hynny'n deg arnynt hwy, nac yn deg ar Carl. Ond o leiaf gadewch i ni beidio â gwneud y sefyllfa'n waeth drwy fygwth eu hawl i aros yn ddienw yn uniongyrchol neu'n anuniongyrchol. Daeth y drasiedi hon yn destun gêm wleidyddol ac nid wyf eisiau unrhyw ran ynddi. Mae yna ddau ymchwiliad arall, a chwest, eto i gyflwyno adroddiadau. Mae angen gadael i'r prosesau hyn gael eu cwblhau. Diolch.